ตอนเด็กๆ แม่ชอบพาไปกินไอศกรีมร้านนี้หลังว่ายน้ำเสร็จเพราะต้องมาต่อรถตรงเตาปูน และเป็นร้านประจำที่แม่จะซื้อไอศกรีมกลับไปกินที่บ้าน พอโตก็ไม่ได้ไปอีกเป็นสิบปี พอตอนหลังอยากกินขึ้นมาแต่ก็พบว่าร้านปิดปรับปรุงไม่มีกำหนด เพิ่งมารู้ว่าย้ายเข้าไปเปิดในซอยข้างร้านเดิม ร้านใหม่สว่าง สะอาด บริการตัวเองเหมือนร้านเดิม พนักงานก็เป็นคุณยายหลายคน คนกินก็เป็นผู้ใหญ่ไม่มีเด็กเลย คงมารำลึกความหลังเหมือนเรามั้ง เราชอบไอศกรีมเผือกร้านนี้มาก แม่เราชอบไอศกรีมกะทิร้านนี้มาก ที่ร้านจะมีกะทิเผือก กะทิรวมมิตร กะทิแมงลัก ถ้าใครชอบกินแบบมีลอดช่องต้องลองกะทิรวมมิตรเลย รสทุเรียนก็มี